# name
Estudi geomorfològic de la colada de la Fageda d'en Jordà i geoquímica de l'episodi magmàtic del Croscat

# metadata.dc.description[].value
Treballs fi de carrera de la Facultat de Geologia, Universitat de Barcelona, Facultat de Geologia. Any: 2013, Directors: Meritxell Aulinas Juncà, Guillem Gisbert Pinto i Domingo Gimeno Torrente

# metadata.dc.description.abstract[].value
El volcà Crostat, situat a la zona volcànica de la Garrotxa dins la província volcànica
del NE de Catalunya, és el darrer vestigi de l’activitat volcànica al NE de la península Ibèrica. La seva proximitat temporal ha permès que les estructures tant del con com de la colada que va formar estiguin avui en dia en un bon estat de conservació. En aquest treball es presenta un estudi de la colada que cobreix la Fageda d’en Jordà basat en la identificació, descripció, classificació i interpretació dels tòssols, que afloren de manera molt abundant
en tota aquesta zona. La classificació dels tòssols mitjançant la nomenclatura utilitzada en
estudis previs de colades bàsiques tipus Aa, ha permès distingir tres tipus de tòssols: focals, distributary i satellite. Tot aquest estudi ens aporta nova informació sobre diferents
aspectes de la colada com ara direcció de flux, paleorelleu o la seva interacció amb aigua en
determinades zones. Per complementar aquest treball també s’ha proposar un estudi geoquímic
de resultats propis amb la anàlisis geoquímica per FRX de 12 mostres de la colada, i resultats
previs realitzats i facilitats pel mateix autor, F. Di Traglia et al. (2008). Aquesta segona part del treball s’ha realitzat per a determinar la homogeneïtat química dels materials durant
les diferents fases eruptives del volcà i observar-ne possibles canvis composicionals. Malgrat
la idea inicial, per una incidència en el procés d’anàlisis FRX no s’ha pogut disposar dels
resultats per a les mostres pròpies. Tot i així, s’ha treballat amb les facilitades per F.
Di Traglia corresponents a piroclastos del con del Croscat per determinar el grau de variació
composicional d’aquestes al llarg de l’episodi eruptiu, i complir així amb bona part de l’objectiu inicial. Els resultats mostren una homogeneïtat composicional molt significativa al llarg de l’erupció. Les petites variacions observades es poden atribuir a processos de cristal·lització fraccionada.

# metadata.dc.title[].value
Estudi geomorfològic de la colada de la Fageda d'en Jordà i geoquímica de l'episodi magmàtic del Croscat